Onsdag bankede isbjørnemor Malik hårdt på døren til sit anlæg. Det var et tegn på, at hun ville ud i verden med sine unger. - Det er ligesom i naturen, når de bryder hul på isen, fortæller Frank Thomsen, der er dyrepasser i Aalborg Zoo til TV2 Nord. Ungerne er tre måneder gamle og derfor klar til at komme ud af fødehulen. Da døren blev åbnet ud til isbjørneanlægget, gik Malik ud for at sikre sig, at hendes unger var sikre. Derefter gik hun ind i hulen og hentede dem ud. - Vi har ladet Malik vurdere, hvornår ungerne var klar til at komme ud. Når hun hamrer på lågen, svarer det til, at hun i naturen begynder at grave sig ud af snehulen, forklarer Frank Thomsen, dyrepasser i Aalborg Zoo. Her får du et lille kig bag kulissen, inden dørene blev åbnet: I fødehulen har ungerne levet af moderens fede mælk. Isbjørnenes mælk har en fedtprocent på cirka 30, så ungerne får hurtigt godt med sul på kroppen. Ungerne bliver sammen med Malik, til de er 2,5 år gamle. De bliver ved med at die hos hende i det meste af perioden. Se hele sendingen her: Malik har til gengæld været på en sparsom diæt i de sidste tre måneder. I naturen æder moderen intet i al den tid, hun ligger i hulen med ungerne. Men i Aalborg Zoo har man givet hende lidt foder, og dyrepasserne har sørget for, at hun hele tiden har haft adgang til frisk vand. Desuden har hun fået svinefedt for at undgå, at hun taber sig for meget.

Opsummering:
Onsdag eftermiddag gik døren til isbjørnehulen i Aalborg Zoo op, og de to isbjørneunger mødte verden for første gang. Og nu er ungerne klar til, at der skal være højt til loftet, siger dyrepasser Frank Thomsen.